《次匏庵先生煨橘韵》
明代·吴俨

白雪枝头蕊，黄金叶底团。既疑为火齐，复认作冰丸。

冷热随时改，调和适口难。炉中方就灼，掌上复传看。

软比鸡头肉，圆如鹤顶丹。瓤虚还可剖，核小岂容钻。

追念致来远，还怜味带酸。殷勤重乡味，常贮水晶盘。

作者简介：吴俨（1457－1519），字克温，号宁庵，南直隶宜兴县人（今江苏宜兴）人。成化二十三年（1487）进士，选庶吉士，授编修，历侍讲学士，掌南京翰林院。正德二年（1507），忤刘瑾被夺职。刘瑾败，吴俨复官历礼部左、右侍郎。正德十一年，进南京礼部尚书。正德十三年，吴俨率大臣上疏谏阻武宗北游宣府、大同。正德十四年五月初十日卒于位，年六十三，赠太子少保，谥文肃。有《吴文肃公摘稿》。